Z A P I S N I K
5. sjednice Vijeća Mjesnog odbora „Mimara“
održane 20. listopada 2021. godine
u prostorijama MO „Mimara“, Vodnikova 15, s početkom u 18,00 sati


Prisutni članovi Vijeća Mjesnog odbora „Mimara“: Iva Špoljar Šarić, Lina Budak, Ana Podnar, Nada Jagetić i Boris-Neven Beker. 

Predsjednica Vijeća MO Mimara pozdravlja prisutne i konstatira da su na sjednici prisutni svi članovi Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednica Vijeća MO Mimara otvara raspravu o zapisniku s 4. sjednice Vijeća MO Mimara. Kako primjedbi na zapisnik nije bilo, Vijeće jednoglasno prihvaća zapisnik s 4. sjednice Vijeća MO Mimara održane 15. rujna 2021. godine.

Predlaže se sljedeći:

DNEVNI RED

1. [bookmark: _Hlk79487007]Prijedlog komunalnih aktivnosti za sljedeću godinu
2. Donošenje Zaključka o izmjeni financijskog plana za 2021. godinu
3. Upiti građana
4. Razno

1. Članovi Vijeća MO Mimara raspravljaju o prijedlogu komunalnih aktivnosti za sljedeću godinu. Predlažu se sljedeće aktivnosti: 
1. Uređenje Srednjoškolskog igrališta, postavljanje rasvjete i znakova zabrane šetnje pasa
2. Postavljanje dodatnih klamerica pred OŠ Izidor Kršnjavi
3. Asfaltiranje istočne i sjeverne strane Trga Republike Hrvatske (oko HNK)
4. Asfaltiranje pločnika u Savskoj na dijelu ispred parkirališta kod SC-a
5. Popravak povijesne česme (pojila na Mažuranićevom trgu) ili zamjena novim
6. Sanacija platoa na Mažuranićevom trgu
7. Zamjena lanaca na ljuljačkama u dječjem parku na Mažuranićevom trgu
8. Asfaltiranje istočne i sjeverne strane Marulićevog trga
9. Postavljanje 2 koša na južnom dijelu Marulićevog trga iza Arhiva
10. Uklanjanje šljunka s Marulićevog trga i vraćanje asfalta

2. Članovi Vijeća MO Mimara raspravljaju o izmjeni financijskog plana za 2021. godinu te donose zaključak da se prihvaća novi financijski plan za 2021. godinu.

3. Članovi Vijeća MO Mimara raspravljaju o zaprimljenim upitima građana. 
· Članovi Vijeća MO Mimara su obavješteni o upitu stanara M.I. vezano za uređenje stolova za stolni tenis u Crnatkovoj ulici. Predsjednica vijeća je obavijestila članove da je kontaktirala Zrinjevac te je mailom zatraženo da se uređenje stolova uključi u plan održavanja.

· Članovi Vijeća MO Mimara su obavješteni o dvije nove pritužbe stanara Jukićeve ulice (E.A. i V.J.) vezanoj za problem buke iz AKC Medika i AKC Attack. O pritužbama je obaviješten predsjednik vijeća gradske četvrti Donji grad i stanarima je odgovoreno na mailove. 

Članovi Vijeća MO Mimara mole gradsku četvrt Donji grad da pokuša riješiti problem prekomjerne buke iz AKC Medika i AKC Attack kako bi stanari Jukićeve i Pierottijeve mogli normalno živjeti. 

4. U nastavku pod Razno se raspravljalo o nizu problema na području MO Mimara te članovi ističu sljedeće prioritetne aktivnosti:
· Rješavanje problema trešnje tramvajske pruge u Mihanovićevoj i Vodnikovoj ulici te na križanju Savske i Vodnikove ulice.

· Vezano za obavezu mjesnog odbora da obavještava svoje sugrađane, članovi Vijeća MO Mimara predlažu uspostavu sustava predstavnika stanara i njihovih e-mail kontakata (na nivou Grada ili barem gradske četvrti) kako bi se omogućilo sustavno obavještavanje građana putem predstavnika stanara, pogotovo u slučaju mogućih prirodnih katastrofa i poslova civilne zaštite.

· Problem prečeste zamjene cvijeća na Trgu RH oko HNK-a - Članovi Vijeća MO Mimara pitaju gradsku četvrt Donji grad smiju li kontaktirati Zrinjevac i tražiti Plan uređenja cvijetnjaka i travnjaka na Trgu RH i Mimare. Napominju kako bi bilo korisno kontaktirati Botanički vrt (PMF) i po mogućnosti uspostaviti s njima suradnju oko sadnje viška biljaka koje oni prodaju po vrlo niskim cijenama. Isto tako, bilo bi dobro uspostaviti kontakt s Arhitektonskim fakultetom i predložiti suradnju u vezi krajobraznog uređenja parkova.  

· Ubrzanje rada referenata u Gradsko stambenom-komunalnom gospodarstvu koje je upravitelj brojnih zgrada na području MO Mimara te mogućnost uvođenja ocjenjivanja referenata radi poboljšanja njihove radne učinkovitosti

· Ukidanje naplate ulaza u Botanički vrt budući da uvedenu naplatu ulaza smatramo antistanarskom mjerom

· Izvršenje aktivnosti vezanih za prostorije MO Mimara:
· spuštanje ploče na ulazu u haustor zgrade (na Vodnikovoj ulici) koja je postavljena previsoko kako bi bila vidljivija
· postavljanje oglasne ploče za MO Mimara u Vodnikovoj ulici
· postavljanje sandučića za primanje pošte na ulazu u prostor
· postavljanje komarnika na prozore kako bi se spriječio ulazak mačaka kroz rešetke i spriječio problem komaraca 

Članovi Vijeća MO Mimara mole Područnu službu da im se odobri ugradnja komarnika na prozore i vrata, ili samo na prozore (ponuda u prilogu). 


Kako više nije bilo pitanja ni komentara, članovi Vijeća MO Mimara dogovaraju termin sjedeće sjednice u srijedu, 24. studenog 2021. u 18.00 sati. 


Zapisnik vodila: Iva Špoljar Šarić



Predsjednica Vijeća
Mjesnog odbora „Mimara“

Iva Špoljar Šarić, v.r.

Klasa: 026-02/21-002/1856
Urbroj: 251-06-11-109-21-2
Zagreb, 20. listopada 2021.

